07/03/2018 | Administración LocalMunicipal
Cambre
Bases da convocatoria de bonotaxi para persoas con diversidade funcional e mobilidade reducida para o exercicio do 2018

O Pleno municipal, na súa sesión ordinaria do día 22 de febreiro de 2018, aprobou as bases da convocatoria de bonotaxi para persoas con diversidade funcional e mobilidade reducida para o exercicio do 2018, tal e como se transcriben a continuación: A presente convocatoria ten por obxecto establecer o procedemento para a concesión de axudas económicas individuais para proporcionar un medio alternativo de transporte adaptado a aquelas persoas con diversidade funcional, gravemente afectadas na súa mobilidade, e que teñan dificultades para utilizar o transporte público colectivo, e así poder mellorar o pleno desenvolvemento dunha vida social autónoma. O Concello de Cambre vén concedendo estas axudas económicas con anterioridade á entrada en vigor da Lei 27/2013, do 27 de decembro, de racionalización e sustentabilidade da Administración local, polo que, en aplicación do establecido no artigo 3.3 da Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro respecto de que non se entenderá como exercicio de novas competencias a continuidade na prestación dos servizos xa establecidos, considera necesario continuar coa concesión de subvencións para a utilización de taxis adaptados para persoas con diversidade funcional, gravemente afectadas na súa mobilidade, polo que aproban as presentes bases que regulan o sistema de adxudicación dos bonotaxis, así como a súa contía. A presente disposición ten por obxecto aprobar as bases reguladoras e a convocatoria de subvencións destinadas a proporcionar un medio alternativo de transporte adaptado a aquelas persoas con diversidade funcional, gravemente afectadas na súa mobilidade, e que teñan dificultades para utilizar o transporte público colectivo. Concrétase na concesión dunha axuda económica individual, en forma de bonos, que permita ás persoas beneficiarias a utilización do servizo de taxi para os seus desprazamentos. Haberá que empregar o taxi adaptado existente en Cambre ou os taxis convencionais do municipio, este últimos sempre que resulte posible o seu emprego en virtude da discapacidade do beneficiario. Só se poderá recorrer aos taxis adaptados doutros municipios no caso de que non haxa dispoñibilidade en Cambre ou o beneficiario non poda empregar un taxi convencional. Para a concesión destas axudas existe crédito no actual orzamento municipal, na aplicación orzamentaria “2018 231 22300 Programa transporte adaptado” por importe de 15.000,00 euros. A cantidade máxima a percibir a través dos bonos por beneficiario/a será de 600,00 euros ao ano. Unha vez tramitadas as solicitudes de concesión de axudas de bono taxi, se resultase que a contía global a conceder fora superior ao crédito co que se dota a convocatoria, procederase ao prorrateo da contía global entre os beneficiarios/as.1. Poderán solicitar a subvención as persoas con discapacidade e mobilidade reducida que reúnan os seguintes requisitos: – Estar empadroado no municipio de Cambre cunha antigüidade dun ano, anterior á presentación da solicitude e permanecer de alta no padrón de habitantes municipal mentres se perciba a axuda. – Ser maior de 3 anos. – Ter recoñecida a condición legal de discapacitado, en grao igual ou superior ao 33% e mobilidade reducida que impida empregar os transportes públicos colectivos e así se acredite no certificado oficial do grao de discapacidade, emitido polo Equipo de Valoración e Orientación (EVO), dependente da Xunta de Galicia. – Non ser propietario/a, calquera membro da unidade de convivencia, de vehículo propio adaptado e no caso de telo poderán solicitar esta axuda para aqueles períodos, nos que, por causas sobrevidas debidamente xustificadas, non poidan utilizalo ou calquera outro impedimento. – Estar ao corrente das súas obrigas tributarias, coa seguridade social e coa facenda autonómica e local, e non atoparse inhabilitados para a obtención de subvencións públicas. – Para os traballadores, non ter recoñecido este beneficio por convenio colectivo, contrato laboral ou calquera outro título acreditativo deste beneficio, ou non ter dereito a este servizo a través de MUFACE, ISFAS ou outra entidade. – Non poderá dispoñer cada membro da unidade de convivencia dunha renda per cápita anual superior ao 200% do Indicador Público de Renda de Efectos Múltiples (IPREM), vixente no exercicio do 2018. Excepcionalmente poderá incrementarse o límite de ingresos nun 20% adicional, logo do informe técnico do departamento de servizos sociais.2. Considérase unidade de convivencia a todas aquelas persoas que convivan nun mesmo domicilio, constando con tal carácter nun rexistro público.3. Considérase que existe unha unidade de convivencia independente, aínda que vivan no mesmo domicilio, no seguinte suposto: A constituída por persoas, con ou sen fillos, que se atopen en proceso de nulidade, separación ou divorcio legal, ou cesamento acreditado de relación análoga á conxugal.4. Para os efectos desta convocatoria, para a determinación da renda anual terase en conta a suma da base impoñible xeral máis a base impoñible do aforro, declaradas ou declarables no imposto sobre a renda das persoas físicas do exercicio 2016 e correspondentes a cada un dos membros computables da unidade familiar, e dividido polo número de membros que a integran. A súa contía calcularase conforme ao resultado da realización da seguinte operación, coas cantidades que figuren nas casas que se indican, das declaracións do IRPF ou certificado de renda ou prestacións para o exercicio 2016: Casa 392 + Casa 405 Se non constan as referidas casas, a casa 392 Base impoñible xeral será o resultado das seguintes operacións: (380) - (388) + (389) - (390) - (391). A casa 405 Base impoñible do aforro será o resultado das seguintes operacións: (384) - (393) - (394) - (395) - (396) - (397) - (398) + (386) - (399) - (400) - (401) - (402) - (403) - (404). Nos supostos de non efectuar declaración da renda no exercicio 2016, por non estar obrigado, teranse en conta a suma dos rendementos do traballo, rendementos do capital mobiliario, ganancias patrimoniais sometidas a retención menos os gastos deducibles do traballo.1. As axudas serán solicitadas polas persoas beneficiarias ou por quen ostente a súa representación, nos supostos de menores de idade ou persoas con declaración de incapacidade legal.2. As solicitudes presentaranse no rexistro xeral do Concello de Cambre, situado na planta baixa da Casa Consistorial, rúa Adro, núm.1 ou no rexistro auxiliar de entrada, situado nos baixos onde actualmente se atopan as oficinas de Cultura, Educación, Deportes e Servizos Sociais, na rúa Río Barcés núm.8 da Barcala, en horario de 12:00 a 14:00 horas ou na Casa das Palmeiras no Temple, en horario de 09:00 a 11:00 horas, segundo o formulario oficial de solicitude (Anexo I), acompañada da seguinte documentación: 2.1 Fotocopia do libro de familia. Certificación ou copia compulsada de inscrición de matrimonio, parella de feito, unión non matrimonial ou calquera outro tipo de unidade de convivencia debidamente rexistrada.2.2 Fotocopia do DNI ou no seu defecto do NIE do solicitante ou do representante legal, de ser o caso. E documentación acreditativa da patria potestade ou representación legal do menor (libro de familia ou resolución xudicial). 2.3 Fotocopia do certificado oficial do grao de discapacidade do solicitante, expedido polo Equipo de Valoración e Orientación (EVO), no que conste que ten dificultades para a utilización do transporte público colectivo.2.4 Documentación acreditativa de ser beneficiario, no seu caso, do servizo galego autonómico de apoio á mobilidade 065.2.5 Anexo II de declaración responsable da persoa beneficiaria, na que se faga constar: - Que o solicitante non se atopa incurso en ningunha das causas de prohibición para a obtención de subvencións públicas. - Non ser titular de vehículo propio adaptado para a condución, nos termos reflectidos na base terceira da convocatoria. - Non ter recoñecido este beneficio por convenio colectivo, contrato laboral ou calquera outro a través de ISFAS, MUFACE,… - Que os documentos referidos nos apartados 2.1, 2.2, 2.3 e 2.4, obran en poder do órgano xestor, por telos presentado para a obtención da axuda económica na convocatoria de bonotaxi para persoas con discapacidade e mobilidade reducida nas convocatorias correspondentes ao exercicio do 2015 e seguintes, e que os mesmos non sufriron variacións dende a data de presentación ante o concello. - Aceptar as actuacións de comprobación que acorde o equipo técnico dos servizos sociais municipais.2.6 Autorización, asinada por todos os membros da unidade familiar computables, para que o Concello de Cambre poida solicitarlle datos tributarios á axencia tributaria relativos ao seu nivel de renda, segundo Anexo III. A presentación da solicitude de concesión de subvención polo interesado conlevará a autorización ao órgano xestor para recabar as certificacións que deban emitir a AEAT, a Tesourería xeral da Seguridade Social e a Xunta de Galicia. O solicitante poderá denegar expresamente o consentimento, debendo presentar entón os certificados de cumprimento de obrigas.2.7 No suposto de que o solicitante ou algún dos membros da unidade de convivencia non estean obrigados a presentar a declaración anual do IRPF, a xustificación de ingresos efectuarase mediante: - Certificados ou cartas de actualización das pensións emitidas polo Instituto da Seguridade Social ou outros organismos competentes, indicando a contía mensual que perciban os membros da unidade de convivencia que sexan pensionistas ao longo do exercicio do 2018, de ser o caso. - Fotocopia compulsada das 2 últimas nóminas dos membros da unidade de convivencia que estean traballando, de ser o caso. - Certificado do INEM, no que se reflicte a contía das percepcións económicas que perciban os membros da unidade de convivencia que se atopen en situación de desemprego, de ser o caso. - Certificado acreditativo de desempeñar actividade formativa (incluído cursos de formación), dos maiores de 18 anos, de ser o caso.2.8 No caso de que a persoa solicitante ou calquera outro membro da súa unidade familiar perciba rendas exentas de tributación (pensións non contributivas ou outras) ou pensións devengadas no estranxeiro, deberá aportar certificado das mesmas emitido pola entidade pagadora. Se o solicitante resultou beneficiario da axuda económica na convocatoria de 2015 e/ou posteriores, non será preciso que achegue a documentación que se sinala nos apartados 2.1, 2.2, 2.3 e 2.4, sempre e cando non sufrira variación ningunha dende a data da súa presentación, en virtude do disposto no artigo 23.3 da Lei 38/2003, de 17 de novembro, xeral de subvencións, e no artigo 20.3 da lei 9/2007, de 13 de xuño, de subvencións de Galicia, por obrar xa en poder do órgano xestor. O prazo de presentación de solicitudes será de trinta días naturais a partir do día seguinte a publicación do extracto da convocatoria no Boletín oficial da provincia, a través da Base de Datos Nacional de Subvenciones (BDNS). O departamento de Servizos Sociais revisará os expedientes das solicitudes e verificará que conteñan a documentación esixida. Se resultase que a documentación está incompleta ou defectuosa, requiriráselle ao solicitante para que no prazo de dez días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude. Sen prexuízo do anterior, en calquera momento ao longo do procedemento poderá instarse ao interesado para que cumprimente calquera outro requisito ou trámite que se considere necesario aclarar. O prazo para a súa emisión será de 10 días salvo que, atendendo ás características do documento solicitado ou do propio procedemento, se solicite a súa emisión nun prazo menor ou maior, sen que este último caso poida exceder dun mes.1.- Xunto coa documentación presentada en modelo oficial, en calquera dos rexistros de entrada do Concello de Cambre ou en calquera outro dos establecidos no artigo 16.4 da Lei 39/2015, do 1 de outubro, do procedemento administrativo común, incorporarase de oficio o volante de empadroamento.2.- Unha vez recabada toda a documentación esixida, o equipo técnico municipal de servizos sociais, emitirá un informe proposta acerca do cumprimento ou non polos solicitantes, dos requisitos esixidos na base terceira da presente convocatoria. O procedemento de concesión destas subvencións axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que pola finalidade da axuda non se considera adecuado fixar unha orde de prelación entre as solicitudes.3.- Con base na proposta formulada, as axudas serán concedidas ou denegadas por resolución da Alcaldía ou concellería delegada, no seu caso.4.- O prazo máximo para resolver e notificar a resolución do procedemento no poderá exceder de 3 meses contados dende a finalización do prazo de presentación de solicitudes, unha vez completado o expediente.5.- Unha vez vencido o prazo máximo sen ter sido notificada a resolución aos interesados, entenderase desestimada por silencio administrativo a solicitude da axuda.6.- A resolución concedida do procedemento notificarase aos interesados, de xeito individualizado, e porá fin á vía administrativa.7.- Unha vez recibida a resolución de concesión de axuda, terán que pasar persoalmente a recoller os bonotaxi polas dependencias de servizos sociais municipais do Concello de Cambre, sito en Río Barcés, núm.8 da Barcala (Cambre). Os bonotaxis emitiranse en soporte papel. O seu uso é persoal e intransferible. Expediranse nas oficinas de servizos sociais do Concello de Cambre, onde se entregarán aos beneficiarios, estando estes obrigados a cumprir as normas establecidas para esta axuda. Os beneficiarios deberán empregar os bonos para a finalidade con que foron concebidos, polo que deben cumprir de forma correcta coas normas establecidas, así como a do seu uso. As persoas beneficiarias entregarán os bonotaxis por viaxe, debidamente cubertos, ao taxista como contraprestación do transporte, podendo empregarse todos os bonos que sexan precisos por servizo. Presentarase o DNI ou NIE do beneficiario no momento de facer o pago do servizo a través dos bonotaxis. Os bonotaxis expediranse por importe de 0,50 euros, 1,00 euro, 5,00 euros, 10,00 e 15,00 euros. O beneficiario achegará a moeda fraccionada correspondente por importe inferior a 0,50 euros. En ningún caso o taxista poderá devolver en metálico o resto entre o custo do servizo e os bonos aportados, nin poderá tampouco recoller bonos por valor superior ao mesmo. Os bonotaxis terán validez anual, e só poderán empregarse ata o 17 de decembro de 2018. As persoas beneficiarias que por calquera circunstancia durante o ano en curso non poidan facer uso da totalidade dos bonotaxis concedidos, terán que devolvelos ao departamento de servizos sociais a través do Rexistro de entrada. Poderán empregarse os bonotaxis para servizos dentro da provincia da Coruña. Os bonotaxis deberán conter: - Valor do bono. - Número de bono. - DNI ou NIE do beneficiario. - Nome e apelidos do beneficiario. - Sinatura do beneficiario. - Núm. licenza taxi. - Data de expedición do bono. - Importe traxecto realizado. - Traxecto realizado. Cando a utilización desta prestación non se axuste á normativa establecida nestas bases dará lugar á perda do dereito de desfrutar desta axuda. Os bonos empregaranse para: - Xestións administrativas (traslados a bancos, xestorías, concello, Seguridade Social, Facenda, Axencia Tributaria,…). - Visitas médicas. - Actividades culturais, deportivas, educativas e de lecer. - Outras a valorar polo departamento municipal de servizos sociais. No momento en que o taxista facture ao concello os servizos prestados, haberá de presentar adxunto á factura os bonos empregados, agrupados por cada traxecto, e polo menos no primeiro deles constarán cubertos todos os datos indicados anteriormente. As axudas do bonotaxi son persoais e intransferibles, debendo utilizalos para a finalidade para a que foi concedida. Unha vez finalizado o período de validez dos bonos e antes do 22 de decembro de 2018, a matriz xunto con bonos sobrantes, no seu caso, deberán ser devoltos aos servizos sociais do concello para os efectos de control do uso dado a estes. A falsidade dos documentos presentados para a concesión da axuda ou as irregularidades do uso dos bonotaxis entregados, dará lugar ao reintegro do importe dos bonotaxis empregados e á devolución dos pendentes de uso, así como á reclamación dos xuros de constrinximento correspondentes a computar dende o momento en que teñan lugar os respectivos pagos, sen prexuízo de quedar excluídos en futuras convocatorias. Os datos persoais que deban facilitar os solicitantes, o serán para os efectos de comprobar a concorrencia dos requisitos necesarios para obter esta axuda e serán tratados para os efectos da súa concesión, sendo responsable do tratamento dos datos o departamento de servizos sociais. Para os efectos da Lei orgánica 15/1999 do 13 de decembro, de protección de datos de carácter persoal, o solicitante ou representante legal, así como calquera outra persoa ou persoas que acheguen datos persoais á solicitude, autorizan ao Concello de Cambre, a través da Concellería da Área de servizos sociais, a incorporar os datos recollidos a un ficheiro automatizado responsabilidade desta área, que ten por finalidade dar cumprimento ás funcións a realizar dentro do proceso de trámite, xestión e prestación de servizos públicos encomendados coa implantación da Lei de promoción da autonomía persoal e atención ás persoas en situación de dependencia e o seu desenvolvemento regulamentario, así como para a xestión doutros servizos ou programas de iniciativa municipal complementario a aqueles. En cumprimento do disposto no artigo 20 da Lei 38/2003 (LXS) e demais normativa de desenvolvemento, os datos da subvención concedida e a identificación da persoa beneficiaria, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto. Cambre, 2 de marzo de 2018 O concelleiro delegado da Área de Recursos Humanos, Servizos Sociais e Educación P. D. (R. A. núm.1841/2016, do 18 de novembro) Juan Evaristo Rodríguez Vázquez D. MEDIO DE CONTACTO D./Dª __________________________________________, como (solicitante ou representante legal) DECLARA: Que todos e cada un dos datos consignados na presente solicitude son certos e comprobables documentalmente, quedando enterado/a que o ocultamento ou falsidade deles dará lugar á esixencia das responsabilidades que diso puideran derivarse, así como da obriga de comunicar ao CONCELLO DE CAMBRE, calquera variación dos datos declarados ou acreditados que puideran producirse no sucesivo. Que de conformidade co establecido na normativa reguladora das subvencións públicas, DECLARA non estar incurso en ningunha causa de prohibición para ser considerado beneficiario de subvencións e atoparse ao corrente no cumprimento de obrigas tributarias e coa Seguridade Social, así como no cumprimento de obrigas por reintegro de subvencións. Cambre, a _________de________________________ de 2018. Asdo: A presentación da solicitude conleva a autorización ao órgano xestor para recabar as certificacións de que o solicitante esté ao corrente das súas obrigas coa AEAT, a Tesourería xeral da Seguridade Social e a Xunta de Galicia, en aplicación do disposto no artigo 20.3 da Lei de subvencións de Galicia.  Non autorizo (neste caso achegarase a documentación correspondente) NOTA INFORMATIVA: Os datos recollidos na presente solicitude facilitaránse de forma voluntaria; en caso de non facelo non será posible o seu trámite. Estes datos serán incorporados a un ficheiro automatizado coa exclusiva finalidade da resolución do expediente, e o tratamento é responsabilidade da dirección do Concello de Cambre, Área de servizos sociais, e respecto deles, poderá exercitar os dereitos de acceso, rectificación, cancelación e oposición, de conformidade co establecido na Lei Orgánica 15/1999 de protección de datos de carácter persoal. Existe a posibilidade de cesión dos datos a outras administracións, entidades ou organismos públicos ou privados, para o cumprimento de fins directamente relacionados coas funcións lexítimas destas entidades e do Concello de Cambre. SR. ALCALDE-PRESIDENTE DO EXCMO CONCELLO DE CAMBRE D./Dna ……………………….…………………., con NIF núm. ………….…. e domicilio na rúa……………………………….….…. do municipio de Cambre, actuando no seu nome ou en representación legal de D./Dna…………………………………………………, con NIF núm. ………….…… e domicilio na rúa………….…………………………., en calidade de titor, gardador de feito ou representante legal. - Atoparme ao corrente do cumprimento das miñas obrigas coa Axencia Tributaria estatal, Facenda da Xunta de Galicia, Facenda do concello de Cambre, e coa Seguridade Social. - Non estar incurso en ningunha das causas de prohibición para a obtención de subvencións públicas. (Marquese cun X a opción que corresponda) - Estar obrigado a presentar Declaración anual do IRPF SI NON - Ser titular o beneficiario de vehículo adaptado propio para a condución SI NON - Titularidade por algún membro da unidade familiar de vehículo adaptado SI NON (En caso de resposta afirmativa, poderán solicitar esta axuda soamente para aqueles períodos, nos que, por causas sobrevidas debidamente xustificadas, non poidan utilizalo ou calquera outra circunstancia que o impida.) - Non ter recoñecido este beneficio por convenio colectivo, contrato laboral ou calquera outro a través de ISFAS, MUFACE,… - Que os documentos referidos na Base cuarta, apartados 2.1, 2.2, 2.3 e 2.4, obran en poder do órgano xestor, por telos presentado para a obtención da axuda económica na convocatoria de bonotaxi para persoas con discapacidade e mobilidade reducida para o exercicio do 2015 ou seguintes, e que os mesmos non sufriron variacións dende a data de presentación ante o concello, motivo polo cal me acollo ao meu dereito a non presentalos de novo ao amparo do disposto na Lei 38/2003, xeral de subvencións, e na lei 9/2007, de 13 de xuño, de subvencións de Galicia.  (Marquese cun X no suposto de acollerse a este suposto) - Aceptar as actuacións de comprobación que acorde o equipo técnico de servizos sociais do Concello de Cambre. Cambre, de de 2018. O/A solicitante ou Representante legal Asdo.: As persoas abaixo asinantes, autorizamos ao Concello de Cambre para solicitar á AEAT a cesión da información por medios informáticos ou telemáticos, sobre o nivel de renda, para os efectos do outorgamento da axuda económica de bonotaxi para persoas con discapacidade e mobilidade reducida, cando a persoa que figura no apartado A da presente autorización poida resultar beneficiaria. A. DATOS DA PERSOA SOLICITANTE DA AXUDA QUE OUTORGA A AUTORIZACIÓN Cambre, de de 2018. NOTA: A autorización concedida pola persoa asinante pode ser revogada en calquera momento mediante escrito dirixido ao Concello de Cambre. BONOTAXI Importe: 0,50€,1,00€, 5,00€, 10,00€,15,00€ Bonotaxi núm.:______________/2018 Data de expedición: _________________________________________ Nome e apelidos: ___________________________________________ Núm. do DNI ou NIE: ________________________________________ Traxecto realizado: __________________________________________ Importe total do traxecto: ____________________________________ Núm. licencia taxi: __________________________________________ O/A beneficiaria ou representante legal Sinatura No momento en que o taxista facture ao concello os servizos prestados, haberá de presentar adxunto á factura os bonos empregados, agrupados por cada traxecto e polo menos no primeiro deles constarán cubertos todos os datos indicados anteriormente.